**POZIV NEVLADNIM ORGANIZACIJAM ZA PRIJAVO PROJEKtOV S PODROČJA PREPREČEVANJA ODVISNOSTI OD DROG IN NEKEMIČNIH ODVISNOSTI**

zavod Mladinski center Kotlovnica (v nadaljevanju MC Kotlovnica) v okviru Lokalne akcijske skupine (v nadaljevanju LAS) razpisuje sredstva za financiranje projektov s področja preprečevanja odvisnosti od drog in nekemičnih odvisnosti[[1]](#footnote-1) mladih, tj. oseb, starih od 15 do 29 let.

LAS na ravni lokalne skupnosti usklajuje preventivne aktivnosti in je strokovno posvetovalni organ župana, pristojen za pripravo usklajenih ukrepov lokalnih skupnosti na področju drog in spremljanja njihovega izvajanja. Temeljni cilji LAS so povezovanje različnih akterjev na lokalni ravni, priprava in izvedba analize stanja, razvoj preventivnih programov in programov zmanjševanja škodljivih posledic rabe in zlorabe drog ter razvoj reintegracijskih in resocializacijskih programov.

Namen tega poziva je k sodelovanju na področju preprečevanja odvisnosti od drog in nekemičnih odvisnosti pritegniti nevladne organizacije, ki delujejo na tem področju, na širšem območju občine Kamnik.

**PREDMET POZIVA**

predmet poziva je financiranje projektov nevladnih organizacij, ki so namenjeni preventivni dejavnosti na področju preprečevanja odvisnosti od drog in nekemičnih odvisnosti mladih ter njenih negativnih posledic, pa tudi ozaveščanju ciljne javnosti o tej problematiki in širši promociji zdravega in aktivnega življenjskega sloga mladih, pri čemer pa mora projekt izrecno vsebovati dimenzijo preprečevanja uporabe drog ali nekemičnih odvisnosti pri mladih.

Izvajalci morajo s projekti, ki jih prijavljajo, na čim bolj inovativen način z izvedbo projektnih aktivnosti prispevati k (primarni) preventivi oziroma preprečevanju uporabe drog in drugih, zlasti nekemičnih odvisnosti, in ozaveščanju o škodljivih vplivih različnih odvisnosti ter mlade spodbuditi h kakovostnemu preživljanju prostega časa in k zdravemu in aktivnemu življenjskemu slogu z namenom odvrniti jih od uporabe drog ali zatekanja v druge oblike odvisnosti.

**UPRAVIČENCI ZA KANDIDIRANJE**

Upravičenci za sredstva v okviru poziva so nevladne organizacije (društva in zavodi), ki izpolnjujejo naslednje pogoje: imajo sedež v Občini Kamnik in delujejo na področju preprečevanja odvisnosti ali širše promocije zdravega in aktivnega življenjskega sloga mladih.

Prijavitelji svojo upravičenost za kandidiranje dokazujejo z izpisom iz sodnega oziroma poslovnega registra, ki je obvezna priloga prijavi projekta.

Vsak prijavitelj lahko kandidira le z enim projektom.

**VIŠINA SREDSTEV**

Višina sredstev, na voljo v sklopu poziva, je 1500 evrov. Višina sredstev, za katera lahko zaprosi posamezen prijavitelj, ne sme presegati 500 evrov. Izbrani prijavitelji bodo 50 odstotkov sredstev prejeli po podpisu pogodbe, preostanek pa po oddaji končnega poročila.

Prijavljen projekt lahko vsebuje tudi druge vire financiranja (v prijavi rubrika »Finančni načrt projekta – Načrtovani prihodki projekta«), kar pomeni, da je vrednost projekta lahko večja od višine zaprošenih sredstev. Projekt ne sme biti namenjen profitnim aktivnostim.

**ROK IN NAČIN ODDAJE PRIJAV**

Poziv velja **do porabe sredstev**. Prijave je potrebno oddati v tiskani obliki priporočeno po pošti na naslov MC Kotlovnica, Fužine 10, 1241 Kamnik, s pripisom »Poziv LAS za NVOje«.

**ODLOČANJE O PRISPELIH PRIJAVAH IN OBVEŠČANJE O IZIDU POZIVA**

Komisija bo prijave odpirala sproti; odpiranje prijav ne bo javno, vsi prijavljeni projekti pa bodo ocenjeni skladno s spodaj navedenimi merili za izbor. MC Kotlovnica bo vse prijavitelje o izidu poziva obvestila najkasneje v roku 30 dni od dneva, ko bo prejela prijavo. Podatki bodo objavljeni tudi na spletni strani MC Kotlovnica www.kotlovnica.si, kjer bomo objavili tudi obvestilo o porabi sredstev.

**MERILA ZA IZBOR**

projekti bodo ocenjeni skladno s spodaj navedenimi merili za izbor. Sredstva se bodo dodeljevala prijavljenim projektom glede na dosežene točke **do porabe sredstev[[2]](#footnote-2)**. Projekt mora, da bo sprejet v financiranje, doseči **vsaj 26 točk od 35 možnih**.

Splošno merilo pri ocenjevanju prispelih prijav sta upravičenost prijavitelja za financiranje in skladnost prijavljenega projekta s predmetom razpisa. V kolikor prijavitelj ali prijavljen projekt ne bosta ustrezala splošnemu merilu, bo prijava zavrnjena kot neustrezna. Razpisna komisija bo nato za financiranje izbrala projekte, ki bodo izstopali po naslednjih kriterijih: jasno in realno zastavljeni cilji, trajnost in vidnost projekta, referenčnost izvajalcev. Posebne pogoje podrobneje razčlenjujemo v spodnji tabeli.

|  |  |
| --- | --- |
| **Merilo**  | **Točkovanje (ocena)** |
| Projekt je ustrezno in kakovostno vsebinsko, izvedbeno in terminsko zasnovan in utemeljen. | Ne izpolnjuje (0 točk)Delno izpolnjuje (2 t)Večinoma izpolnjuje (4 t)V celoti izpolnjuje (6 t) |
| Projekt ima jasno, realno in merljivo opredeljene cilje, ki so skladni s predmetom razpisa in ki izhajajo iz potreb ciljne skupine. | Ne izpolnjuje (0 točk)Delno izpolnjuje (2 t)Večinoma izpolnjuje (4 t)V celoti izpolnjuje (6 t) |
| Projekt ima opredeljene ustrezne načine za vrednotenje doseganja ciljev in rezultatov. | Ne izpolnjuje (0 točk)Delno izpolnjuje (1 t)Večinoma izpolnjuje (2 t)V celoti izpolnjuje (3 t) |
| Projekt bo imel dolgoročne pozitivne učinke na področju preprečevanja odvisnosti od drog in nekemičnih odvisnosti mladih. | Ne izpolnjuje (0 točk)Delno izpolnjuje (1 t)Večinoma izpolnjuje (2 t)V celoti izpolnjuje (3 t) |
| Prijavitelj bo zagotovil ustrezno vidnost projekta in aktivnosti LASa ter financerja. | Ne izpolnjuje (0 točk)Delno izpolnjuje (1 t)Večinoma izpolnjuje (2 t)V celoti izpolnjuje (3 t) |
| Prijavitelj navaja reference, ki potrjujejo, da lahko kakovostno izvaja projektne aktivnosti. | Ne izpolnjuje (0 točk)Delno izpolnjuje (2 t)Večinoma izpolnjuje (4 t)V celoti izpolnjuje (6 t) |
| Celotna vrednost projekta je realno ocenjena, stroški so skladni z načrtovanimi projektnimi aktivnostmi. | Ne izpolnjuje (0 točk)Delno izpolnjuje (2 t)Večinoma izpolnjuje (4 t)V celoti izpolnjuje (6 t) |
| Predvideno je sofinanciranje projekta iz lastnih ali drugih virov. | Ni predvideno (0 točka)Do 50 odstotkov (1 t)Do 100 odstotkov (2 t) |

**ROK IZVEDBE PROJEKTOV IN POROČANJE**

Projektne aktivnosti morajo biti izvedene **najkasneje do 16. novembra 2015**, kar upravičenci dokazujejo z oddajo končnega poročila.

Končno poročilo, ki se nahaja na koncu prijave, je potrebno oddati **najkasneje do 25. novembra 2015**, in sicer v tiskani obliki po pošti na naslov MC Kotlovnica, Fužine 10, 1241 Kamnik, s pripisom »Poziv LAS za NVOje - poročilo«.

**DODATNE INFORMACIJE**

Kontaktna oseba za vse dodatne informacije v zvezi s pozivom je Jure Ftičar (info@kotlovnica.si).

1. Gre denimo za odvisnost od hrane, interneta, dela, iger na srečo, nakupovanja, odnosov, seksualnosti ipd. [↑](#footnote-ref-1)
2. Vendar najkasneje do 31. oktobra 2015. [↑](#footnote-ref-2)